Stel jou voor! – toortsie.com
Stel jou voor!
April 12, 2015 ~ Toortsie
Het julle al gehoor van die #Imagine Beweging? Ek is seker julle het. 🙂
Dis hierdie naweek die tweede jaar wat dit aangebied word. Dis 'n beweging van jong gelowiges (lees tieners) van regoor die land wat antwoord op God se roepstem. Dis 'n beweging van predikante, jeugwerkers, organisasies, besighede, wat saam met die NG Kerk hande vat om die leiers van môre toe te rus om die kerk vorentoe te dra.
Hierdie naweek is daar op drie plekke in ons land groot kamp gehou: Bredasdorp, Jeffrey's Baai en Malonjeni waar letterlik duisende opgewonde, begeesterde, tieners saam die Here loof, saam laf is, saam opgelei word.
#Imagine! Stel jou voor watter verskil hierdie kinders in ons land kan maak! Imagine watter verskil hulle in hulle dorpe, skole, klaskamers, gesinne, vriendekringe kan maak. Kan jy jou voorstel?
Net op Bredasdorp was ongeveer 3000 tieners, wat nog te sê van by die ander kampe? Loer bietjie hier vir video's van verlede jaar se kampe.
Op Vrydag het die kinders in hulle massas opgedaag, moes geregistreer word, vervoer word tot waar hulle hulle tentjies sou opslaan…
Daar is geëet, kos gemaak…
Daar is gesing, gedans, gejuig, gelag, gespeel, gebid, getuig…
Al wat ek kan sê, is: "Well Done" aan die organiseerders.
Posted in Geleefde Christenskap,Uncategorized
‹ PreviousToorts se Toeka Tokkel oor erfstukke
Next ›Toorts se toeka tokkel oor Inryflieks en sommer flieks ook
10 thoughts on "Stel jou voor!"
April 12, 2015 om 3:45 nm
Sjoe, dis indrukwekkend en bemoedigend! Dapper mense wat sulke yslike potte vol kos kook!
Antoinettes Events. Niks kry hul onder nie.
April 12, 2015 om 5:14 nm
Dit sal jou hart dan baie bly maak om te hoor dat daar 'n Youth Transformation Africa gebedsdag op Nuweland gaan plaasvind op die vakansiedag in April. Dink dis die 27ste 🙂
April 12, 2015 om 6:16 nm
Ja dit maak my hart bly.
April 12, 2015 om 6:37 nm
Sjoe indrukwekkend Dis wat ons nodig het
April 13, 2015 om 5:16 vm
Baie bly dat die jeug so pragtig die geleentheid ondersteun. Dit is al hoe hul saamgebind word een in gedagte en gees
April 13, 2015 om 10:37 vm
Jinne! Klink of dit goed was. Wat 'n wonderlike uitreikinging. Baie goed dat dit gereel word vir ons tieners. Hou van hul 'musiekinstrumente' Dit wys op groot lawaai!
April 13, 2015 om 11:08 vm
Soos dit vir my geklink het, het JONGMENSE dit gereël. Dis ook goed, want jongmense verstaan hoe jongmense dink. 🙂
In die laaste tyd begin ek huil wanneer ek jongmense die Here sien loof en prys. Die wêreld is in so 'n haglike toestand, en tieners met 'n hart vir God tussen al die gemors is die mooiste gesig.